Når man falder sammen i højden, så bliver taljemålet lidt større, sådan som du selv har observeret. Heldigvis er svaret, at fordi du ikke har ændret livsstil til den dårlige side, behøver du ikke være bekymret. Det større taljemål har en naturlig forklaring, nemlig mindre plads i højden. Du har ikke ophobet farligt inflammatorisk fedt inde i maven, som et voksende taljemål ellers afslører.